als_Latn dik_Latn sag_Latn
Asport – “Durrës International Sailing Regatta” quhet gara ndërkombëtare e barkave me vela, që do të zhvillohet në Durrës për tri ditë me radhë me mbështetjen e Bashkisë së Durrësit.
Me këtë rast është organizuar një ceremoni e veçantë në shëtitoren “Taulantia”, ku në emër të Bashkisë së Durrësit drejtori i politikave zhvillimore në këtë bashki, Sokol Kokomani, pasi ka përshëndetur pjesëmarrësit e kësaj gare, si dhe organizatorët, ka deklaruar se evente të tilla sportive i japin gjallëri jetës sportive të qytetit, por janë edhe imazh pozitiv gjatë sezonit turistik, ku gara të tilla me regata janë një atraksion i veçantë për turistët që vizitojnë Durrësin gjatë kësaj vere.
Kjo garë zhvillohet në vazhdën e aktiviteteve sportive e kulturore të këtij sezoni në mbështetje të aktivitete të sporteve të ujit, që i shërbejnë imazhit turistik të qytetit. Durrës International Sailing Regatta organizohet nga Yacht Club Albania, klub i themeluar në Durrës në vitin 2009, me mbështetjen e Bashkisë së Durrësit dhe të Albania Yacht.
Shtetet pjesëmarrëse në këtë garë janë: Shqipëria, Maqedonia dhe Serbia, ku gjithsej do të garojnë 26 sportistë. Varkat që do të përdoren në këtë garë janë të llojeve Optimis dhe Laser. Garat do të zhvillohen deri në datën 6 gusht, ditë në të cilën do të ndahen medaljet për fituesit. Për Shqipërinë në këtë aktivitet do të garojë nga sportistja e talentuar, Iselda Carkanji. Qëllimi i zhvillimit të një aktiviteti të tillë, si dhe i Yacht Club Albania, është që të promovojë sportin e Velës në Durrës dhe në shkallë kombëtare. /shekulli/
You must be logged in to post a comment Login
als_Latn als_Latn als_Latn als_Latn eng_Latn